text: от месеца, когато договарящите се страни се нотифицират взаимно за приключване на необходимите за целта процедури.2. Всяка от договарящите се страни има право да прекрати настоящото споразумение по всяко време чрез нотификация по дипломатически път. Прекратяването влиза в сила след изтичане на три месеца от датата на нотификацията до другата договаряща се страна. Заварени в ход процедури и други сродни действия към датата на прекратяването му се довършват и изпълняват според разпоредбите на настоящото споразумение и след тази дата.Член 24Автентични текстовеНастоящото споразумение се изготвя в два екземпляра на датски, нидерландски, английски, фински, френски, немски, гръцки, италиански, португалски, испански и шведски езици, като всички текстове са еднакво автентични.En fe de lo cual, los plenipotenciarios abajo firmantes suscriben el presente Acuerdo.Til bekræftelse heraf har undertegnede befuldmægtigede underskrevet denne aftale.Zu Urkund dessen haben die unterzeichneten Bevollmächtigten ihre Unterschrift unter dieses Abkommen gesetzt.Σε πίστωση των ανωτέρω, οι υπογράφοντες πληεξούσιοι έθεσαν την υπογραφή τους κάτω από την παρούσα συμφωνία.In witness whereof, the undersigned Plenipotentiaries have signed this Agreement.En foi de quoi les plénipotentiaires soussignés ont signé le présent accord.In fede di che, i sottoscritti plenipotenziari hanno apposto le loro firme in calce al presente accordo.Ten blijke waarvan de ondergetekende gevolmachtigden hun handtekening onder deze overeenkomst hebben gesteld.Em fé do que, os plenipotenciários abaixo assinados apuseram a. s. suas assinaturas no presente acordo.Tämän vakuudeksi allekirjoittaneet täysivaltaiset edustajat ovat allekirjoittaneet tämän sopimuksen.Till bevis härpå har undertecknade befullmäktigade undertecknat detta avtal.Hecho en La Haya, el veintiocho de mayo de mil novecientos noventa y siete.Udfærdiget i Haag, den otteogtyvende maj nitten hundrede og syvoghalvfems.Geschehen zu Den Haag am achtundzwanzigsten Mai neunzehnhundertsiebenundneunzig.Έγινε στη Χάγη, στις είκοσι οκτώ Μαϊου χίλια εννιακόσια ενενήντα επτά.Done at the Hague on the twenty-eighth day of May in the year one thousand nine hundred and ninety-seven.Fait à La Haye, le vingt-huit mai mil neuf cent quatre-vingt-dix-sept.Fatto a l'Aia, addì ventotto maggio millenovecentonovantasette.Gedaan te Den Haag, de achtentwintigste mei negentienhonderd zevenennegentig.Feito em Haia, em vinte e oito de Maio de mil novecentos e noventa e sete.Tehty Haagissa kahdentenakymmenentenäkahdeksantena päivänä toukokuuta vuonna tuhatyhdeksänsataayhdeksänkymmentäseitsemän.Som skedde i Haag den tjugoåttonde maj nittonhundranittiosju.Por la Comunidad EuropeaFor Det Europæiske FællesskabFür die Europäische GemeinschaftΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaVoor de Europese GemeenschapPela Comunidade EuropeiaEuroopan yhteisön puolestaPå Europeiska gemenskapens vägnar+++++ TIFF +++++Por los Estados Unidos de AméricaFor Amerikas Forenede StaterFür die Vereinigten Staaten von AmerikaΓια τις Ηνωμένες Πολιτείες της ΑμερικήςFor the United States of AmericaPour les États-Unis d'AmériquePer gli Stati Uniti d'AmericaVoor de Verenigde Staten van AmerikaPelos Estados Unidos da AméricaAmerikan yhdysvaltojen puolestaPå Amerikas förenta staternas vägnar+++++ TIFF +++++--------------------------------------------------


text:
 30.1.2020
 BG
 Официален вестник на Европейския съюз
 L 26/22
 РЕШЕНИЕ НА СЪВМЕСТНИЯ КОМИТЕТ НА ЕИП
 No 46/2018
 от 23 март 2018 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2020/63]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) 2018/74 на Комисията от 17 януари 2018 г. за изменение на приложение II към Регламент (ЕО) No 333/2008 на Европейския парламент и на Съвета по отношение на употребата на фосфорна киселина — фосфати — ди-, три- и полифосфати (Е 338-452) в замразени вертикални месни шишове (1) следва да бъде включен в Споразумението за ЕИП.
 (2)
 Регламент (ЕС) 2018/75 на Комисията от 17 януари 2018 г. за изменение на приложението към Регламент (ЕС) No 231/2012 за определяне на спецификации на добавките в храните, включени в списъците в приложения II и III към Регламент (ЕО) No 1333/2008 на Европейския парламент и на Съвета, по отношение на спецификациите на микрокристална целулоза (E 460(i)) (2) следва да бъде включен в Споразумението за ЕИП.
 (3)
 Настоящото решение се отнася до законодателство относно хранителните продукти. Законодателството относно хранителните продукти не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в уводната част на глава XII от приложение II към Споразумението за ЕИП. Следователно настоящото решение не се прилага по отношение на Лихтенщайн.
 (4)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Глава XII от приложение II към Споразумението за ЕИП се изменя, както следва:
 1.
 В точка 54щщщщс (Регламент (ЕО) No 1333/2008 на Европейския парламент и на Съвета) се добавя следното тире:
 „—
 32018 R 0074: Регламент (ЕС) 2018/74 на Комисията от 17 януари 2018 г. (ОВ L 13, 18.1.2018 г., стр. 21).“
 2.
 В точка 69 (Регламент (ЕС) No 231/2012 на Комисията) се добавя следното тире:
 „—
 32018 R 0075: Регламент (ЕС) 2018/75 на Комисията от 17 януари 2018 г. (ОВ L 13, 18.1.2018 г., стр. 24).“
 Член 2
 Текстовете на регламенти (ЕС) 2018/74 и (ЕС) 2018/75 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 24 март 2018 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 23 март 2018 година.
 За Съвместния комитет на ЕИП
 Председател
 Claude MAERTEN
 (1) ОВ L 13, 18.1.2018 г., стр. 21.
 (2) ОВ L 13, 18.1.2018 г., стр. 24.
 (*1) Без отбелязани конституционни изисквания.

type: contracts

jurisdiction: EU


text:
 Важна правна забележка
 |
 22002D0092
 Официален вестник n° L 266 , 03/10/2002 стр. 0067 - 0068 специално чешко издание глава 11 том 07 стр. 324 - 325 специално испанско издание глава 11 том 07 стр. 324 - 325 специално унгарско издание глава 11 том 07 стр. 324 - 325 специално литвийско издание глава 11 том 07 стр. 324 - 325 LV.ES глава 11 том 07 стр. 324 - 325 MT.ES глава 11 том 07 стр. 324 - 325 PL.ES глава 11 том 07 стр. 324 - 325 SK.ES глава 11 том 07 стр. 324 - 325 специално словенско издание глава 11 том 07 стр. 324 - 325
 Решение на Съвместния комитет на ЕИПNo 92/2002от 25 юни 2002 годиназа изменение на приложение XXI (Статистика) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение XXI към Споразумението беше изменено с Решение No 65/2002 на Съвместния комитет на ЕИП от 31 май 2002 г. [1].(2) Адаптациите на Регламент (ЕИО) No 571/88 на Съвета от 29 февруари 1988 г. относно организирането на изследванията на Общността на структурата на земеделските стопанства за периода 1988—1997 г. [2], последно изменен с Регламент (EО) No 2467/96 на Съвета от 17 декември 1996 г. за изменение на Регламент (ЕИО) No 571/88 относно организирането на изследванията на Общността на структурата на земеделските стопанства [3], включени в Споразумението с Решение No 13/1999 на Съвместния комитет на ЕИП от 29 януари 1999 г. [4] следва да бъдат изменени,РЕШИ:Член 1Точка 23 (Регламент (ЕИО) No 571/88 на Съвета) от приложение XXI към Споразумението се изменя, както следва:1. Текстът на адаптация г) се заменя със следното:"Членове 10, 12 и 13 и приложение II не се прилагат за Исландия и Лихтенщайн. Член 13 не се прилага за Норвегия."2. Текстът на адаптация з) се заменя със следното:"Лихтенщайн и Исландия не са обвързани с типологията, посочена в членове 6, 7, 8, 9 и приложение I. Въпреки това Лихтенщайн и Исландия предават необходимата допълнителна информация за повторна класификация съгласно тази типология."Член 2Настоящото решение влиза в сила на 26 юни 2002 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [*****].Член 3Настоящото решение се публикува в раздела за ЕИП и в притурката за ЕИП към Официален вестник на Еврoпейските общности.Съставено в Брюксел на 25 юни 2002 година.За Съвместния комитет на ЕИППредседателP. Westerlund[1] ОВ L 238, 5.9.2002 г., стр. 36.[2] ОВ L 56, 2.3.1988 г., стр. 1.[3] ОВ L 335, 24.12.1996 г., стр. 3.[4] ОВ L 112, 11.5.2000 г., стр. 67 и притурка за ЕИП 21 от 11.5.2000 г., стp. 1.[*****] Не са посочени конституционни изисквания.--------------------------------------------------


text:
 Важна правна забележка
 |
 21999D1118(08)
 Официален вестник n° L 297 , 18/11/1999 стр. 0047 - 0048 специално чешко издание глава 11 том 04 стр. 64 - 65 специално испанско издание глава 11 том 04 стр. 64 - 65 специално унгарско издание глава 11 том 04 стр. 64 - 65 специално литвийско издание глава 11 том 04 стр. 64 - 65 LV.ES глава 11 том 04 стр. 64 - 65 MT.ES глава 11 том 04 стр. 64 - 65 PL.ES глава 11 том 04 стр. 64 - 65 SK.ES глава 11 том 04 стр. 64 - 65 специално словенско издание глава 11 том 04 стр. 64 - 65
 Решение на Съвместния комитет на ЕИП No 119/98от 18 декември 1998 годиназа изменение на приложение II (Технически регламенти, стандарти, изпитване и сертификация) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, оттук нататък наричано "Споразумението", и по-специално член 98 от него,като има предвид, че приложение II към Споразумението е изменено с Решение No 107/98 на Съвместния комитет на ЕИП от 27 ноември 1998 г. [1];като има предвид, че приложение XIII към Споразумението е изменено с Решение No 112/98 на Съвместния комитет на ЕИП от 27 ноември 1998 г. [2];като има предвид, че Директива 96/98/ЕО на Съвета от 20 декември 1996 г. относно морското оборудване [3], следва да се включи в Споразумението;като има предвид, че Директива 96/98/ЕО на Съвета цели подобряване безопасността на мореплаването и осигуряване на свободното движение на морското оборудване и следва да се включи както в приложение II, така и в приложение XIII към Споразумението,РЕШИ:Член 1В приложение II към Споразумението се добавя следната глава:"XXXII. МОРСКО ОБОРУДВАНЕАКТОВЕ, ЗА КОИТО СЕ ОТНАСЯ1. 396 L 0098: Директива 96/98/ЕО на Съвета от 20 декември 1996 г. относно морското оборудване (ОВ L 46, 17.2.1997 г., стр. 25), изменена с ОВ L 246, 10.9.1997 г., стр. 7 и ОВ L 241, 29.8.1998 г., стр. 27."Член 2Следната точка се добавя след точка 56в (Регламент (ЕО) No 3051/95 на Съвета) на приложение XIII към Споразумението:"56г 396 L 0098: Директива 96/98/ЕО на Съвета от 20 декември 1996 г. относно морското оборудване (ОВ L 46, 17.2.1997 г., стр. 25) изменена с ОВ L 246, 10.9.1997 г., стр. 7 и ОВ L 241, 29.8.1998 г., стр. 27."Член 3Текстовете на Директива 96/98/ЕО на Съвета на исландски и норвежки език, приложени към съответните варианти на настоящото решение на тези езици, са автентични.Член 4Настоящото решение влиза в сила на 19 декември 1998 г. при условие че всички нотификации в съответствие с член 103, параграф 1 от Споразумението са направени до Съвместния комитет на ЕИП.Член 5Настоящото решение се публикува в раздела за ЕИП, както и в притурката за ЕИП към Официален вестник на Европейските общности.Съставено в Брюксел на 18 декември 1998 година.За Съвместния комитет на ЕИППредседателN. v. Liechtenstein[1] ОВ L 227, 28.10.1999 г., стр. 42.[2] ОВ L 227. 28.10.1999 г., стр. 49.[3] ОВ L 46, 17.2.1997 г., стр. 25.--------------------------------------------------


text:
 Важна правна забележка
 |
 22013A0112(01)
 Споразумение между Европейския съюз и Република Молдова за създаване на рамка за участието на Република Молдова в операциите на Европейския съюз за управление на кризи
 Официален вестник n° L 008 , 12/01/2013 стр. 0002 - 0007
 ПРЕВОДСпоразумениемежду Европейския съюз и Република Молдова за създаване на рамка за участието на Република Молдова в операциите на Европейския съюз за управление на кризиЕВРОПЕЙСКИЯТ СЪЮЗ (ЕС),от една страна, иРЕПУБЛИКА МОЛДОВА,от друга страна,наричани по-нататък "страните",като имат предвид, че:(1) Европейският съюз може да взема решения за предприемане на действия в областта на управлението на кризи, включително за мироопазващи или хуманитарни операции.(2) Европейският съюз ще решава дали трети държави ще бъдат поканени да участват в дадена операция на ЕС за управление на кризи. Република Молдова може да приеме поканата на Европейския съюз и да предложи своя принос. В такъв случай Европейският съюз ще реши дали да приеме предложения принос.(3) Условията за участието на Република Молдова в операциите на ЕС за управление на кризи следва да бъдат установени в споразумение за създаване на рамка за подобно евентуално бъдещо участие, а не да се определят поотделно за всяка конкретна операция.(4) Това споразумение не следва да засяга автономността на Европейския съюз за вземане на решения и не следва да пречи на това решенията на Република Молдова да участва в операции на ЕС за управление на кризи да бъдат вземани за всеки случай поотделно съгласно правната система на страната.(5) Това споразумение следва да се отнася единствено за бъдещите операции на ЕС за управление на кризи и не следва да засяга съществуващите споразумения, уреждащи участието на Република Молдова във вече започнала операция на ЕС за управление на кризи,СЕ СПОРАЗУМЯХА ЗА СЛЕДНОТО:РАЗДЕЛ IОБЩИ РАЗПОРЕДБИЧлен 1Решения относно участието1. След решението на Европейския съюз да покани Република Молдова да участва в дадена операция на ЕС за управление на кризи и след като Република Молдова вземе решение да участва, тя представя на Европейския съюз информация за предлагания от нея принос.2. Европейският съюз прави оценка на предложения принос в консултация с Република Молдова.3. Във възможно най-кратки срокове Европейският съюз предоставя на Република Молдова предварителна оценка за вероятния размер на приноса към общите разходи по операцията, за да съдейства на Република Молдова при изготвянето на предложението ѝ.4. Европейският съюз съобщава с писмо резултата от тази оценка на Република Молдова, за да се осигури участието ѝ в съответствие с разпоредбите на настоящото споразумение.Член 2Рамка1. Република Молдова се асоциира към решението на Съвета, с което Съветът на Европейския съюз решава, че ЕС ще проведе операцията за управление на кризи, и към всяко друго решение, с което Съветът на Европейския съюз решава да удължи срока на операцията на ЕС за управление на кризи, в съответствие с разпоредбите на настоящото споразумение и необходимите договорености за изпълнението му.2. Приносът на Република Молдова към дадена операция на ЕС за управление на кризи не засяга автономността на ЕС за вземане на решения.Член 3Статут на персонала и на въоръжените сили1. Статутът на персонала, който Република Молдова командирова за участие в гражданска операция на ЕС за управление на кризи, и/или на


text: въоръжените сили, които Република Молдова предоставя за военна операция на ЕС за управление на кризи, се урежда със споразумението относно статута на въоръжените сили/мисията, ако такова споразумение е сключено между ЕС и държавата (държавите), в която (които) се провежда операцията.2. Статутът на персонала, предоставен на щаба или командните състави, разположени извън държавата (държавите), в която (които) се провежда операцията на ЕС за управление на кризи, се урежда с договорености между съответния щаб и командни състави и компетентните органи на Република Молдова.3. Без да се засяга споразумението относно статута на въоръжените сили/мисията, посочено в параграф 1, Република Молдова упражнява юрисдикция над своя персонал, участващ в операцията на ЕС за управление на кризи. Когато въоръжените сили на Република Молдова участват в операцията на борда на плавателен или въздухоплавателен съд на държава — членка на ЕС, последната упражнява юрисдикция в съответствие с вътрешното си право и процедури.4. Задължение на Република Молдова е да отговаря на искове във връзка с участието в операция на ЕС за управление на кризи от страна на членове на нейния персонал или отнасящи се до тях, както и да отговаря за предприемането на всякакви действия, по-специално от правен или дисциплинарен характер, срещу членове на своя персонал в съответствие със законовите и подзаконовите си разпоредби.5. Страните се договарят да се откажат от всякакви евентуални взаимни искове, различни от исковете, обект на договарянето, във връзка с вреда, загуба или унищожаване на активи, притежавани или използвани от едната от страните, или с увреждане или смърт на членове на персонал на едната от страните, настъпили при изпълнение на служебните им задължения във връзка с тяхната дейност по настоящото споразумение, освен в случаите на груба небрежност или умишлено поведение.6. Република Молдова се ангажира да направи декларация относно отказа от искове срещу всяка държава, участваща в дадена операция за управление на кризи на ЕС, в която участва Република Молдова, и да стори това при подписването на настоящото споразумение.7. Европейският съюз се задължава неговите държави членки да направят декларация относно отказа си от искове, свързани с всяко бъдещо участие на Република Молдова в операции на ЕС за управление на кризи, и да сторят това при подписването на настоящото споразумение.Член 4Класифицирана информация1. Република Молдова взема необходимите мерки, за да гарантира, че класифицираната информация на ЕС е защитена в съответствие с разпоредбите на Съвета на Европейския съюз относно сигурността, съдържащи се в Решение 2011/292/ЕС на Съвета от 31 март 2011 г. относно правилата за сигурност за защита на класифицирана информация на ЕС [1], както и в съответствие с останалите насоки, съставени от компетентните органи, включително от командващия операцията на ЕС, когато става въпрос за военна операция на ЕС за управление на кризи, или от ръководителя на мисията на ЕС, когато става въпрос за гражданска операция на ЕС за управление на кризи.2. Ако ЕС и Република Молдова са сключили споразумение относно процедурите за сигурност при обмена на класифицирана информация, разпоредбите на въпросното споразумение се прилагат в рамките на операцията на ЕС за управление на кризи.РАЗДЕЛ IIРАЗПОРЕДБИ ОТНОСНО УЧАСТИЕТО В ГРАЖДАНСКИ ОПЕРАЦИИ ЗА УПРАВЛЕНИЕ НА КРИЗИЧлен 5Персонал, командирован за участие


text: в граждански операции на ЕС за управление на кризи1. Република Молдова:а) следи персоналът ѝ, командирован за участие в гражданска операция на ЕС за управление на кризи, да изпълнява своята мисия в съответствие със:- решението на Съвета и последващите му изменения, както е посочено в член 2, параграф 1;- оперативния план;- мерките за изпълнение.б) уведомява своевременно ръководителя на мисията на гражданската операция на ЕС за управление на кризи ("ръководител на мисията") и върховния представител на Съюза по въпросите на външните работи и политиката на сигурност ("ВП") за всяко изменение на приноса ѝ към гражданската операция на ЕС за управление на кризи.2. Персоналът, командирован за участие в гражданска операция на ЕС за управление на кризи, преминава медицински преглед, бива ваксиниран и получава от компетентен орган в Република Молдова медицинско свидетелство, удостоверяващо неговата годност за служба. Персоналът, командирован за участие в гражданска операция на ЕС за управление на кризи, представя копие от това свидетелство.Член 6Командна верига1. Персоналът, командирован от Република Молдова, изпълнява своите задължения и съобразява поведението си единствено с интересите на гражданската операция на ЕС за управление на кризи.2. Всички членове на персонала остават изцяло под командването на своите национални органи.3. Националните органи прехвърлят оперативния контрол на командващия гражданските операции на Европейския съюз.4. Командващият гражданските операции поема отговорността за гражданската операция на ЕС за управление на кризи и осигурява нейното командване и контрол на стратегическо равнище.5. Ръководителят на мисията поема отговорността за гражданската операция на ЕС за управление на кризи и осигурява нейното командване и контрол на мястото на операцията и осигурява ежедневното ѝ управление.6. Република Молдова има същите права и задължения по отношение на ежедневното управление на операцията като държавите — членки на Европейския съюз, участващи в нея, в съответствие с правните инструменти, посочени в член 2, параграф 1.7. Ръководителят на мисията е отговорен за дисциплинарния контрол върху персонала на гражданската операция на ЕС за управление на кризи. Когато се налага, съответният национален орган взема дисциплинарни мерки.8. Република Молдова посочва лице за контакти за националния контингент ("ЛКНК"), което да представлява националния ѝ контингент в рамките на операцията. ЛКНК докладва на ръководителя на мисията по национални въпроси и отговаря за ежедневната дисциплина на контингента.9. Решението за прекратяване на операцията се взема от Европейския съюз след консултации с Република Молдова, при условие че към датата на прекратяване на операцията тя все още има принос към гражданската операция на ЕС за управление на кризи.Член 7Финансови аспекти1. Без да се засяга член 8, Република Молдова поема всички разходи, свързани с участието ѝ в операцията, с изключение на текущите разходи, както е заложено в оперативния бюджет на операцията.2. В случай на смърт, увреждане, загуба или щета на физически или юридически лица от държавата (държавите), в която (които) се провежда операцията, Република Молдова, при установяване на отговорността ѝ, изплаща компенсация според условията, предвидени в приложимото споразумение за статута на мисията, посочено в член 3, параграф 1.Член 8Принос към оперативния бюджет1. Република Молдова допринася към финансирането на оперативния бюджет на гражданската операция на ЕС за управление на кризи.2. Този принос към оперативния бюджет се изчислява въз основа на


text: една от следните формули, като се използва тази, в резултат на която се получава по-малка сума:а) делът от референтната сума, който е пропорционален на съотношението между БНД на Република Молдова и общия БНД на всички държави, допринасящи към оперативния бюджет на операцията; илиб) делът от референтната сума за оперативния бюджет, който е пропорционален на съотношението между числеността на персонала от Република Молдова, участващ в операцията, и общата численост на персонала от всички държави, участващи в операцията.3. Независимо от параграфи 1 и 2 Република Молдова не участва във финансирането на дневните надбавки, изплащани на персонала от държавите — членки на Европейския съюз.4. Независимо от параграф 1, Европейският съюз по принцип освобождава Република Молдова от финансов принос към конкретна гражданска операция на ЕС за управление на кризи, когато:а) Европейският съюз реши, че Република Молдова осигурява значителен принос, който е от съществено значение за въпросната операция; илиб) Република Молдова има БНД на човек от населението, който не надвишава БНД на никоя държава — членка на Европейския съюз.5. Между ръководителя на мисията на и компетентните административни органи на Република Молдова се подписва договореност за внасянето на финансовия принос на Република Молдова в оперативния бюджет на гражданската операция на ЕС за управление на кризи. Тази договореност включва, наред с другото, следните разпоредби:а) съответната сума,б) условията и реда за внасяне на финансовия принос,в) процедурата за одит.РАЗДЕЛ IIIРАЗПОРЕДБИ ОТНОСНО УЧАСТИЕТО ВЪВ ВОЕННИ ОПЕРАЦИИ ЗА УПРАВЛЕНИЕ НА КРИЗИЧлен 9Участие във военни операции на ЕС за управление на кризи1. Република Молдова прави необходимото нейните въоръжени сили и персонал, участващи във военна операция на ЕС за управление на кризи, да изпълняват своята мисия съгласно:а) решението на Съвета и последващите му изменения, както е посочено в член 2, параграф 1,б) оперативния план,в) мерките за изпълнение.2. Персоналът, командирован от Република Молдова, изпълнява своите задължения и съобразява поведението си единствено с интересите на военната операция на ЕС за управление на кризи.3. Република Молдова информира своевременно командващия операциите на ЕС за всяка промяна на участието си в операцията.Член 10Командна верига1. Всички въоръжени сили и целият персонал, участващи във военната операция на ЕС за управление на кризи, остават изцяло под командването на националните си органи.2. Националните органи прехвърлят оперативното и тактическото командване и/или контрола над своите въоръжени сили и персонал на командващия операциите на ЕС, който има право да делегира своите правомощия.3. Република Молдова има същите права и задължения по отношение на ежедневното управление на операцията като участващите държави — членки на Европейския съюз.4. Командващият операциите на ЕС може във всеки един момент, след консултации с Република Молдова, да поиска оттегляне на приноса на Република Молдова.5. Република Молдова назначава старши военен представител ("СВП"), който представлява националния ѝ контингент в рамките на военната операция на ЕС за управление на кризи. СВП провежда консултации с командващия въоръжените сили на ЕС по всички въпроси, свързани с операцията, и отговаря за ежедневната дисциплина на контингента на Република Молдова.Член 11Финансови аспекти1. Без да се засяга член 12 от настоящото споразумение, Република Молдова поема всички разходи, свързани с участието ѝ в операцията, освен ако разходите не подлежат на съвместно финансиране, предвидено


text: в правните инструменти, посочени в член 2, параграф 1, както и в Решение 2011/871/ОВППС на Съвета от 19 декември 2011 г. за създаване на механизъм за администриране на финансирането на общите разходи за операциите на Европейския съюз с военни последици или последици в областта на отбраната (ATHENA) [2].2. В случай на смърт, увреждане, загуба или щета на физически или юридически лица от държавата (държавите), в която (които) се провежда операцията, Република Молдова, при установяване на отговорността ѝ, изплаща компенсация според условията, предвидени в приложимото споразумение за статута на въоръжените сили, посочено в член 3, параграф 1.Член 12Принос към общите разходи1. Република Молдова допринася към финансирането на общите разходи на военната операция на ЕС за управление на кризи.2. Този принос към общите разходи се изчислява въз основа на една от следните две формули, като се използва тази, в резултат на която се получава по-малка сума:а) делът от общите разходи, който е пропорционален на съотношението между БНД на Република Молдова и общия БНД на всички държави, имащи принос към общите разходи на операцията; илиб) делът от общите разходи, който е пропорционален на съотношението между числеността на персонала от Република Молдова, участващ в операцията, и общата численост на персонала от всички държави, участващи в операцията.Когато се използва формулата по първа алинея, буква б) и Република Молдова допринася с персонал само към щаба на операцията или към щаба на въоръжените сили, се използва съотношението между числеността на нейния персонал и общата численост на персонала на съответния щаб. В останалите случаи се използва съотношението между числеността на целия персонал от Република Молдова и числеността на целия персонал на операцията.3. Независимо от параграф 1 Европейският съюз по принцип освобождава Република Молдова от финансов принос към общите разходи за конкретна военна операция на ЕС за управление на кризи, когато:а) Европейският съюз реши, че Република Молдова предоставя значителен принос към активите и/или способностите, които са от съществено значение за операцията; илиб) Република Молдова има БНД на човек от населението, който не надвишава БНД на никоя държава — членка на Европейския съюз.4. Сключва се договореност между администратора, предвиден в Решение 2011/871/ОВППС на Съвета, и компетентните административни органи на Република Молдова. Тази договореност включва, наред с другото, разпоредби относно:а) съответната сума,б) условията и реда за внасяне на финансовия принос,в) процедурата за одит.РАЗДЕЛ IVЗАКЛЮЧИТЕЛНИ РАЗПОРЕДБИЧлен 13Договорености за прилагане на споразумениетоБез да се засягат разпоредбите на член 8, параграф 5 и член 12, параграф 4, всички технически и административни договорености, необходими за изпълнението на настоящото споразумение, се сключват между съответните органи на ЕС и на Република Молдова.Член 14НеизпълнениеАко една от страните не изпълни задълженията си по настоящото споразумение, другата страна има правото да прекрати настоящото споразумение с изпращането на едномесечно писмено предизвестие.Член 15Уреждане на споровеСпоровете относно тълкуването или изпълнението на настоящото споразумение се уреждат между страните по дипломатически път.Член 16Влизане в сила1. Настоящото споразумение влиза в сила на първия ден от първия месец след датата, на която страните са се нотифицирали взаимно за приключването на необходимите за целта вътрешни процедури.2. Настоящото споразумение подлежи на редовен преглед.3. Настоящото споразумение може да бъде изменяно


text: по взаимно писмено съгласие на страните. Измененията влизат в сила в съответствие с процедурата, предвидена в параграф 1.4. Настоящото споразумение може да бъде денонсирано от всяка от страните чрез писмено известие за денонсиране, изпратено на другата страна. Денонсирането поражда действие шест месеца след получаването на известието от другата страна.Съставено в Брюксел на тринадесети декември две хиляди и дванадесета година на английски език в 2 екземпляра.За Европейския съюзЗа Република Молдова[1] ОВ L 141, 27.5.2011 г., стр. 17.[2] ОВ L 343, 23.12.2011 г., стр. 35.--------------------------------------------------ТЕКСТ НА ДЕКЛАРАЦИИТЕТекст за държавите — членки на ЕС:"При прилагането на решение на Съвета на ЕС относно операция на ЕС за управление на кризи, в която участва Република Молдова, държавите — членки на Европейския съюз, ще се стремят, доколкото това е допустимо съгласно националните им правни системи, да се въздържат от евентуални искове срещу Република Молдова във връзка с увреждане или смърт на членове на техния персонал, вреда или загуба на притежавани от тях активи, използвани от операцията на ЕС за управление на кризи, ако това увреждане, смърт, вреда или загуба:- се причини от персонала на Република Молдова при изпълнението на неговите задължения във връзка с операцията на ЕС за управление на кризи, освен в случай на груба небрежност или умишлено поведение,- или възникне в резултат на използването на активи, притежавани от Република Молдова, при условие че активите са били използвани във връзка с операцията и с изключение на случаите на груба небрежност или умишлено поведение от страна на членове на персонала на Република Молдова, ползващ тези активи."Текст за Република Молдова:"При прилагането на решение на Съвета на ЕС относно операция на ЕС за управление на кризи Република Молдова ще се стреми, доколкото това е допустимо съгласно националната ѝ правна система, да се въздържа от евентуални искове срещу всяка друга държава, участваща в операцията на ЕС за управление на кризи, във връзка с увреждане или смърт на членове на нейния персонал, вреда или загуба на притежавани от нея активи, използвани от операцията на ЕС за управление на кризи, ако това увреждане, смърт, вреда или загуба:- се причини от персонала при изпълнението на неговите задължения във връзка с операцията на ЕС за управление на кризи, освен в случай на груба небрежност или умишлено поведение, или- възникне в резултат на използването на активи, притежавани от държавите, участващи в операцията на ЕС за управление на кризи, при условие че активите са били използвани във връзка с операцията и с изключение на случаите на груба небрежност или умишлено поведение от страна на членове на персонала на операцията на ЕС за управление на кризи, ползващ тези активи."--------------------------------------------------


text:
 11/ 06
 BG
 Официален вестник на Европейския съюз
 41
 21990A0515(01)
 L 125/28
 ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
 СПОРАЗУМЕНИЕ
 между Европейската икономическа общност и Република Сиера Леоне относно риболова в открито море край бреговете на Сиера Леоне
 ЕВРОПЕЙСКАТА ИКОНОМИЧЕСКА ОБЩНОСТ,
 наричана по-долу „Общността“, и
 РЕПУБЛИКА СИЕРА ЛЕОНЕ,
 наричана по-долу „Сиера Леоне“,
 КАТО ОТЧИТАТ духа на сътрудничество, който е резултат от Конвенцията АТКБ — ЕИО, и отношенията на добро сътрудничество между Общността и Сиера Леоне;
 КАТО ОТЧИТАТ изразеното желание на Сиера Леоне да насърчи рационалното управление, експлоатация и опазване на своите рибни ресурси чрез засилено сътрудничество;
 КАТО ПРИПОМНЯТ, че Сиера Леоне има изключителното право на управление и контрол на своите рибни ресурси и на другите водни ресурси в своята риболовна зона, която се простира на разстояние до 200 морски мили от нейните брегове, в рамките на които тя упражнява своите суверенни права с оглед проучването, експлоатацията, опазването и управлението на ресурсите на тази зона;
 КАТО ВЗЕХА ПРЕДВИД Конвенцията на Обединените нации по морско право, подписана от двете договарящи се страни по настоящото споразумение;
 В ЖЕЛАНИЕТО СИ да развиват и засилват взаимно изгодно сътрудничество в областта на риболова;
 РЕШЕНИ да градят своите отношения в дух на взаимно доверие и зачитане на взаимните си интереси в областта на морския риболов;
 В ЖЕЛАНИЕТО СИ да установят условията и реда за извършване на дейностите, свързани с риболов, които са от взаимен интерес за двете страни,
 СЕ ДОГОВОРИХА ЗА СЛЕДНОТО:
 Член 1
 Настоящото споразумение има за цел да определи принципите и правилата, които ще управляват в бъдеще, във всяко отношение, риболовните дейности на плавателните съдове, плаващи под флага на държава-членка на Общността, наричани по-долу „плавателни съдове на Общността“, във водите, които по отношение на риболова са под суверенитета или юрисдикцията на Сиера Леоне, наричани по-долу „риболовна зона на Сиера Леоне“.
 Член 2
 Сиера Леоне разрешава извършването на риболов от плавателни съдове на Общността в риболовната зона на Сиера Леоне съобразно разпоредбите на настоящото споразумение и в съответствие със свързаните с риболова законови и подзаконови актове, които са в сила в Сиера Леоне.
 Член 3
 1. Общността се задължава да взема всички необходими мерки, за да осигури спазването от страна на плавателните съдове на Общността на разпоредбите на настоящото споразумение и на законите, правилата и подзаконовата уредба, отнасящи се до риболова в риболовната зона на Сиера Леоне, които са в съответствие с разпоредбите на Конвенцията на Обединените нации по морско право.
 2. Властите на Сиера Леоне нотифицират Комисията на Европейските общности за всички промени в горепосочените закони, правила и подзаконова уредба.
 Член 4
 1. Упражняването на риболовни дейности от плавателни съдове на Общността в риболовната зона на Сиера Леоне съгласно настоящото споразумение се извършва при наличието на валидна лицензия за риболов, която се издава от правителството на Сиера Леоне.
 2. Лицензиите се издават от властите на Сиера Леоне в рамките на ограниченията, определени в протокола, приложен към настоящото споразумение.
 3. За издаването на лицензия от властите на Сиера Леоне по искане на Общността се дължи заплащане на лицензионна такса от заинтересования корабособственик.
 4. Процедурата за подаване на


text:
заявления за издаване на лицензии, техният срок на валидност, размерът на таксата, начинът на плащане и разрешената риболовна зона се определят в приложението.
 Член 5
 Страните се ангажират да координират действията си, пряко или в рамките на международни организации, за да осигурят управлението и опазването на биологичните ресурси в източната част на Централния Атлантически океан и да подпомагат свързаните с тях научни изследвания.
 Член 6
 Плавателните съдове, на които е разрешено да ловят риба в риболовната зона на Сиера Леоне по силата на настоящото споразумение, са длъжни да представят на властите на Сиера Леоне декларации за извършения улов и друга релевантна информация, в съответствие с разпоредбите, предвидени в приложението.
 Член 7
 В замяна на възможностите за риболов предоставени по силата на член 2, Общността извършва плащания в полза на Сиера Леоне съгласно разпоредбите на горепосочения протокол, без с това да се накърнява финансирането, предоставено на Сиера Леоне в рамките на Конвенцията АКТБ—ЕИО.
 Член 8
 1. Без да се накърнява упражняването на суверенитета или юрисдикцията на Сиера Леоне върху нейната риболовна зона, страните се споразумяват да извършват консултации помежду си по въпросите, свързани с прилагането и правилното функциониране на настоящото споразумение. За тази цел се създава съвместен комитет. Комитетът се свиква по искане на една от страните и заседава последователно в Сиера Леоне и в Общността.
 2. Всеки спорен въпрос относно тълкуването или прилагането на настоящото споразумение подлежи на консултации между страните.
 Член 9
 1. Ако поради промяна в състоянието на запасите, властите на Сиера Леоне решат да предприемат консервационни мерки, които засягат дейностите на плавателните съдове на Общността, между страните се провеждат консултации, с цел да се извърши адаптиране на приложението и на протокола към настоящото споразумение.
 2. Консултациите по параграф 1 се основават на принципа, че всяко чувствително намаляване на предвидените в протокола права за риболов, води до еквивалентно намаляване на финансовата компенсация, заплащана от Общността.
 3. Всички консервационни мерки, взети от властите на Сиера Леоне, трябва да се основават на обективни и научни критерии и да се прилагат еднакво спрямо плавателните съдове на Общността и тези на трети страни, без да се накърняват специалните споразумения между развиващите се страни, намиращи се в същата географска област, включително реципрочните споразумения за риболов.
 Член 10
 Нито една от разпоредбите на настоящото споразумение не трябва да засяга или накърнява по какъвто и да е начин позициите на едната или другата страна по отношение на всички въпроси, отнасящи се до морското право.
 Член 11
 Настоящото споразумение се прилага, от една страна, на териториите, в които се прилага Договорът за създаване на Европейската икономическа общност и съгласно предвидените в него условия и, от друга страна, на територията на Република Сиера Леоне.
 Член 12
 Приложението и протоколът към настоящото споразумение представляват неразделна част от него и, ако не е предвидено друго, всяко позоваване на настоящото споразумение представлява също така позоваване на приложението и на протокола.
 Член 13
 1. Настоящото споразумение се сключва за първоначален период от две години, считано от датата на неговото влизане в сила. Ако то не бъде денонсирано от някоя от договарящите


text:
се страни чрез предизвестие, направено най-малко шест месеца преди датата на изтичането на двугодишния период, срокът на действие на споразумението се продължава с мълчаливо съгласие за последователни периоди от по една година, освен ако то не бъде денонсирано чрез предизвестие, направено най-малко три месеца преди датата на изтичане на всеки един от тези едногодишни периоди.
 2. В случай че настоящото споразумение бъде денонсирано от една от договарящите се страни, те са длъжни да започнат преговори.
 3. Преди изтичането на срока на действие на протокола, договарящите се страни трябва да проведат преговори с цел да определят по взаимно съгласие измененията или допълненията, които е необходимо да се направят в приложението и в протокола.
 Член 14
 Настоящото споразумение е съставено в два екземпляра на английски, гръцки, датски, испански, италиански, нидерландски, португалски и френски език като текстовете на всеки един от тези езици са еднакво автентични, и влиза в сила от датата на неговото подписване.
 ПРИЛОЖЕНИЕ
 УСЛОВИЯ ЗА ИЗВЪРШВАНЕ НА РИБОЛОВНИ ДЕЙНОСТИ ОТ ПЛАВАТЕЛНИТЕ СЪДОВЕ НА ОБЩНОСТТА В РИБОЛОВНАТА ЗОНА НА СИЕРА ЛЕОНЕ
 1. Формалности, свързани с искането и издаването на лицензии
 а)
 Чрез делегацията си в Сиера Леоне, Комисията на Европейските общности представя на Министерството на Сиера Леоне, отговарящо за риболова подадените от корабособствениците заявления за издаване на лицензия за риболов, за всеки плавателен съд, който желае да извършва риболов по силата на споразумението, най-малко тридесет дни преди исканата начална дата на валидност. Заявленията се подават като с използват формулярите, предвидени за тази цел от Сиера Леоне, образец на които фигурира като приложение (приложение 1). Всяко искане за издаване на лицензия се придружава от документно доказателство за извършено плащане.
 б)
 Преди получаването на лицензия, и не повече от веднъж в годината, всеки траулер или кораб за дънен риболов с парагади, трябва да се яви в пристанището на Фрийтаун, за да бъде инспектиран съгласно действащите правила и регламенти. Инспектирането се извършва в рамките на двадесет и четири часа от пристигането на плавателния съд в пристанището. Разходите, свързани с това инспектиране, са за сметка на корабособствениците и са в размер от 300 ECU на кораб.
 в)
 Всяка лицензия се издава на корабособственика за един определен плавателен съд. По искане на Комисията на Европейските общности лицензията, която е издадена за определен плавателен съд, при форсмажорни обстоятелства може да бъде заменена от лицензия, издадена за друг плавателен съд на Общността, който притежава същите технически характеристики. В този случай за остатъка от срока на валидност на лицензията не се дължи никаква такса.
 В новата лицензия се посочва:
 —
 датата на нейното издаване,
 —
 посочване, че тя заменя издадената предишна лицензия.
 г)
 Лицензиите се издават от властите на Сиера Леоне в срок от тридесет дни от получаването на плащането и се предават на корабособствениците или на техните представители чрез делегацията на Комисията на Европейските общности в Сиера Леоне.
 д)
 Документът за лицензията трябва да се съхранява постоянно на борда.
 е)
 Властите на Сиера Леоне съобщават, преди датата на влизане в сила на споразумението, начините за плащане на таксите за лицензия, и по-специално информацията относно банковите сметки и валутите,


text:
които трябва да бъдат използвани.
 ж)
 Таксата за лицензията включва всички национални и местни такси, с изключение на разходите за услуги.
 2. Срок на валидност на лицензиите и начини на плащане за сейнерите за улов на риба тон, за корабите с въдици и тези за повърхностен риболов с парагади
 а)
 Лицензиите са валидни за срок от една година. Те могат да се подновяват.
 б)
 Таксите се определят на 20 ECU за всеки тон уловена риба в риболовната зона на Сиера Леоне. Лицензиите се издават след авансово плащане в полза на Сиера Леоне на фиксирана сума от 1 000 ECU на година за всеки сейнер, което представлява равностойността на дължимата такса за улов на 50 тона риба тон на година в риболовната зона на Сиера Леоне, и на фиксирана сума от 200 ECU на година за всеки кораб за улов на риба тон с въдици или такъв за повърхностен риболов с парагади, което представлява равностойността на дължимата такса за улов на 10 тона риба тон и други мигриращи видове годишно в риболовната зона на Сиера Леоне.
 Окончателният отчет за дължимите такси от всеки кораб за годишната кампания се изготвя от Комисията на Европейските общности въз основа на декларациите за улов, попълнени от корабособствениците, и потвърдени от научните институти, отговарящи за проверката на данните за уловените количества (Френския институт за научни изследвания за развитие чрез сътрудничество (ORSTOM) и Испанския институт по океанография (IEOY—Y). Окончателният отчет се съобщава на властите на Сиера Леоне и се изпраща на корабособствениците, които разполагат със срок от тридесет дни за уреждане на финансовите си задължения.
 Ако дължимата сума за действително извършените риболовни дейности е по-малка от размера на предварително платената сума, разликата не се възстановява на корабособственика.
 3. Срок на валидност на лицензите и начини на плащане за корабите за улов на риба тон с тралове и дънен риболов с парагади
 Лицензиите са валидни за периоди от шест или дванадесет месеца. Таксите на бруто регистър тон (БРТ) са, както следва:
 а)
 за 12-месечни лицензии:
 106 ECU на БРТ на година;
 б)
 за 6-месечни лицензии:
 60 ECU на БРТ на година.
 4. Инспекция и контрол
 а)
 По искане на властите на Сиера Леоне траулерите и корабите за дънен риболов с парагади трябва да приемат на борда си определен от тези власти наблюдател, с цел извършване на контрол на извършения улов в риболовната зона на Сиера Леоне.
 Наблюдателите трябва да ползват всички улеснения, необходими за изпълнението на мисията им, включително достъпа до помещенията и документите. Присъствието на наблюдателя на борда не трябва да надвишава необходимото време за изпълнението на неговата мисия.
 На наблюдателите се осигурява подходящо настаняване и храна по време на присъствието им на борда на кораба. Ако даден плавателен съд с наблюдател на борда от Сиера Леоне напусне риболовната зона на тази страна, трябва да се вземат всички мерки, за да може наблюдателят да се прибере в Сиера Леоне възможно най-бързо, за сметка на корабособственика.
 б)
 Всички плавателни съдове са длъжни да позволяват качването на борда на всеки друг държавен служител на Сиера Леоне, който отговаря за


text:
инспектирането и контрола, и да му оказват помощ при изпълнението на неговите задачи.
 5. Наемане на моряци
 1.
 Корабособствениците на траулери и на кораби за дънен риболов с парагади, на които са издадени лицензии за риболов в рамките на споразумението, участват в практическата професионална подготовка на граждани от Сиера Леоне при следните условия и граници:
 —
 двама моряка/рибари на плавателните съдове, които не надвишават 350 БРТ,
 —
 трима моряка/рибари на плавателните съдове, които надвишават 350 БРТ.
 2.
 Заплатите на тези рибари са за сметка на корабособствениците, и се определят по взаимно съгласие на корабособствениците и властите на Сиера Леоне. Когато не наемат рибари, корабособствениците са длъжни да заплащат фиксирана сума в размер на 30 % от заплатата на моряците. Тази сума се използва за обучение на рибари от Сиера Леоне и трябва да бъде внесена по сметка, посочена от властите на Сиера Леоне.
 6. Деклариране на улова
 Плавателните съдове, имащи право да извършват риболов във водите на Сиера Леоне по силата на споразумението, са длъжни да представят декларация за улова на Министерството по риболова на Сиера Леоне с копие до делегацията на Комисията в Сиера Леоне, съгласно следните условия и правила:
 —
 всеки плавателен съд, притежаващ лицензия за риболов, издадена от Сиера Леоне, води ежедневно дневник за извършвания риболов,
 —
 траулерите и корабите за дънен риболов с парагади изпращат веднъж на тримесечие месечните извлечения за улова съгласно разпоредбите на приложение 2,
 —
 сейнерите за улов на риба тон, корабите за улов на риба тон с въдици и за повърхностен риболов с парагади, водят дневник съгласно разпоредбите на приложение 3 за всеки риболовен период, прекаран в риболовната зона на Сиера Леоне. Формулярът се изпраща до Министерството по риболова на Сиера Леоне в срок от четиридесет и пет дни след напускането на горепосочената зона,
 —
 формулярите се попълват четливо и се подписват от капитана на плавателния съд.
 7. Доставяне на улова
 За подпомагане на снабдяването на местното население с риба, уловена в риболовната зона на Сиера Леоне, траулерите на които е разрешено да извършват риболов в тази зона, са длъжни да доставят в пристанищата, на пазарна цена, по 75 кг риба за всеки БРТ на година, предназначени за местно потребление.
 Освен това, на Министерството по риболова се доставят безплатно още по 25 кг риба за местно потребление на БРТ на година, за да му се даде възможност да изпълнява задълженията си в рамките на закона за управление и развитие на рибните ресурси (Fisheries Management and Development Act).
 Тези разпоредби не изключват допълнителни доставки, договорени на частни начала.
 Доставките могат да се извършат поединично от всеки плавателен съд или колективно, като се отбелязват плавателните съдове, които ги извършват.
 8. Риболовни зони
 Траулерите и корабите за дънен риболов с парагади, посочени в член 1 от протокола, имат право да ловят риба във водите, които са разположени отвъд зоната от 5 морски мили от основните линии.
 9. Разрешен размер на отворите на мрежите
 Разрешените минимални размери на отворите на мрежите на тялото на трала (при напълно изпъната мрежа) са, както следва:
 —
 60 mm за


text:
риби,
 —
 40 mm за видовете, различни от риби.
 Риболов със салинг (хоризонтални мачти за поставяне на въдици и мрежи) се разрешава само с две мрежи.
 Корабите за улов на риба тон с въдици имат право да ловят жива стръв с мрежи, отворите на които са с размер от 16 mm.
 10. Влизане и излизане от зоната
 Всички плавателни съдове на Общността, които извършват риболов в зоната на Сиера Леоне по силата на споразумението, са длъжни да съобщават на посочената в лицензията радиостанция датата и часа на всяко влизане и всяко излизане във/от риболовната зона на Сиера Леоне, както и своето местоположение в тези моменти.
 Радиопозивната, радиочестотата и часовете на излъчване на радиостанцията се прилагат към лицензията.
 В случай на невъзможност за установяване на контакт с радиостанцията, плавателните съдове могат да използват други средства за комуникация (например телекс, телеграма).
 11. Процедура в случай на задържане на кораба
 Делегацията на Комисията на Европейските общности в Сиера Леоне трябва да бъде нотифицирана в срок от четиридесет и осем часа за всяко задържане, извършено в изключителната икономическа зона (ИИЗ) на Сиера Леоне на плавателен съд за риболов, плаващ под флага на държава-членка на Общността и притежаващ валидна лицензия, издадена по силата на споразумението. Властите получават едновременно с нотификацията кратък доклад за обстоятелствата и мотивите, които са предизвикали задържането на кораба.
 Приложение 1
 ЗАЯВЛЕНИЕ ЗА ИЗДАВАНЕ НА ЛИЦЕНЗИЯ ЗА РИБОЛОВ НА ЧУЖДЕСТРАНЕН ПЛАВАТЕЛЕН СЪД
 Име на заявителя: ...
 Адрес на заявителя: ...
 ...
 Име и адрес на наемателя на плавателния съд, ако те са различни от горепосочените: ...
 ...
 ...
 Име и адрес на законния представител в Сиера Леоне (ако има такъв): ...
 ...
 ...
 Наименование на плавателния съд: ...
 Вид на плавателния съд: ...
 Страна, в която е регистриран: ...
 Пристанище и регистрационен номер: ...
 Външна идентификация на плавателния съд за риболов: ...
 Радио позивна и радиочестота: ...
 Дължина на плавателния съд: ...
 Ширина на плавателния съд: ...
 Тип и мощност на двигателя: ...
 Бруто регистър тона на плавателния съд: ...
 Нето регистър тона на плавателния съд: ...
 Минимален брой членове на екипажа: ...
 Тип риболов: ...
 Искан срок на валидност: ...
 Удостоверявам, че горепосочените данни са верни.
 Дата: ...
 Подпис: ...
 Приложение 2
 Приложение 3
 ПРОТОКОЛ
 относно правата за риболов и финансовата компенсация, предвидени в Споразумението между Европейската икономическа общност и Република Сиера Леоне относно риболова в открито море край Сиера Леоне
 Член 1
 В приложение на член 2 от споразумението и за период от две години, считано от датата на влизането му в сила, предоставяните възможности за извършване на риболов се определят, както следва:
 —
 за океанските сейнери за улов на риба тон в открито море:
 лицензии за 46 кораба;
 —
 за корабите за улов на риба тон и други мигриращи видове с въдици и повърхностен риболов с парагади:
 лицензии за 43 кораба;
 —
 за траулерите за улов на ракообразни, главоноги мекотели и костни риби, както и за корабите за улов на дълбоководни риби с парагади:
 10 300 БРТ на месец средна стойност за година.
 Член 2
 1. Финансовата компенсация, визирана


text:
в споразумението за горепосочения период, се определя в размер на 4 990 000 ECU, платими на два годишни транша.
 2. Начинът, по който се използва тази компенсация е от изключителната компетентност на Сиера Леоне.
 3. Финансовата компенсация се внася по сметка, открита във финансова институция или друг орган, посочен от Сиера Леоне.
 Член 3
 Правата за извършване на риболов, посочени в член 1, могат да бъдат увеличавани, по искане на Общността, на последователни траншове от по 1 000 БРТ на месец средна стойност за година. В този случай финансовата компенсация, визирана в член 2, се увеличава пропорционално по принципа pro rata temporis.
 Член 4
 1. Общността участва също така, със сума в размер на 360 000 ECU във финансирането на научни и технически програми (включително оборудване, инфраструктура и др.), целящи подобряване на познанията за рибните ресурси в риболовната зона на Сиера Леоне.
 2. Компетентните власти на Сиера Леоне предоставят на службите на Комисията кратък доклад за използването на тази сума.
 3. Вноската на Общността за научните и техническите програми се внася всеки път по сметка, която се посочва от Министерството по риболова на Сиера Леоне.
 Член 5
 Двете страни се споразумяват, че повишаването на уменията и познанията на хората, занимаващи се с морски риболов, представлява съществен фактор за успеха на сътрудничеството. За тази цел Общността ще улеснява приемането на граждани на Сиера Леоне в учебните заведения на своите държави-членки или в държавите, с които тя е сключила споразумения за сътрудничество, и ще предостави на тяхно разположение 300 000 ECU под формата на стипендии за обучение или квалификация в областта на различните научни, технически и икономически дисциплини, свързани с риболова.
 По искане на властите на Сиера Леоне, част от тази сума може да бъде използвана за покриване на разходите, свързани с участие в международни срещи, свързани с риболова.
 Член 6
 При невнасяне на горепосочените суми от страна на Общността, прилагането на настоящия протокол може да бъде преустановено.


text:
 3.10.2019
 BG
 Официален вестник на Европейския съюз
 L 254/42
 РЕШЕНИЕ НА СЪВМЕСТНИЯ КОМИТЕТ НА ЕИП
 No 231/2017
 от 15 декември 2017 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2019/1639]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Решение за изпълнение (ЕС) 2017/1462 на Комисията от 10 август 2017 г. за признаване на доброволната схема „REDcert“ като схема за доказване на съответствие с критериите за устойчивост съгласно директиви 98/70/ЕО и 2009/28/ЕО на Европейския парламент и на Съвета (1) следва да бъде включено в Споразумението за ЕИП.
 (2)
 Срокът на действие на Решение за изпълнение 2012/432/ЕС на Комисията (2), което е включено в Споразумението за ЕИП, изтече на 15 август 2017 г. и следователно позоваването на Решението следва да бъде заличено от Споразумението за ЕИП.
 (3)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Текстът на точка 6ай (Решение за изпълнение 2012/432/ЕС на Комисията) от глава XVII от приложение II към Споразумението за ЕИП се заменя със следното:
 „32017 D 1462: Решение за изпълнение (ЕС) 2017/1462 на Комисията от 10 август 2017 г. за признаване на доброволната схема „REDcert“ като схема за доказване на съответствие с критериите за устойчивост съгласно директиви 98/70/ЕО и 2009/28/ЕО на Европейския парламент и на Съвета (ОВ L 208, 11.8.2017 г., стр. 51).“
 Член 2
 Текстът на Решение за изпълнение (ЕС) 2017/1462 на исландски и норвежки език, който ще бъде публикуван в притурката за ЕИП към Официален вестник на Европейския съюз, е автентичен.
 Член 3
 Настоящото решение влиза в сила на 16 декември 2017 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 15 декември 2017 година.
 За Съвместния комитет на ЕИП
 Председател
 Sabine MONAUNI
 (1) ОВ L 208, 11.8.2017 г., стр. 51.
 (2) ОВ L 199, 26.7.2012 г., стр. 24.
 (*1) Без отбелязани конституционни изисквания.


text:
 28.8.2014
 BG
 Официален вестник на Европейския съюз
 L 256/29
 РЕШЕНИЕ НА СЪВМЕСТНИЯ КОМИТЕТ НА ЕИП
 No 52/2014
 от 8 април 2014 година
 за изменение на приложение XIII (Транспорт) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент за изпълнение (ЕС) No 909/2013 на Комисията от 10 септември 2013 г. за определяне на техническите спецификации на системата за изобразяване на електронни карти и информация за корабоплаването по вътрешните водни пътища (ECDIS за вътрешните водни пътища) в съответствие с Директива 2005/44/ЕО на Европейския парламент и на Съвета (1) следва да бъде включен в Споразумението за ЕИП.
 (2)
 Директива 2013/49/ЕС на Комисията от 11 октомври 2013 г. за изменение на приложение II към Директива 2006/87/ЕО на Европейския парламент и на Съвета за установяване на технически изисквания за плавателни съдове по вътрешни водни пътища (2) следва да бъде включена в Споразумението за ЕИП.
 (3)
 Поради това приложение XIII към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Приложение XIII към Споразумението за ЕИП се изменя, както следва:
 1.
 В точка 47а (Директива 2006/87/ЕО на Европейския парламент и на Съвета) се добавя следното тире:
 „—
 32013 L 0049: Директива 2013/49/ЕС на Комисията от 11 октомври 2013 г. (ОВ L 272, 12.10.2013 г., стр. 41).“
 2.
 След точка 47а (Директива 2006/87/ЕО на Европейския парламент и на Съвета) се вмъква следната точка:
 „47aa.
 32013 L 0049: Директива 2013/49/ЕС на Комисията от 11 октомври 2013 г. за изменение на приложение II към Директива 2006/87/ЕО на Европейския парламент и на Съвета за установяване на технически изисквания за плавателни съдове по вътрешни водни пътища (ОВ L 272, 12.10.2013 г., стр. 41).“
 3.
 След точка 49аг (Регламент (ЕС) No 164/2010 на Комисията) се вмъква следната точка:
 „49ад.
 32013 R 0909: Регламент за изпълнение (ЕС) No 909/2013 на Комисията от 10 септември 2013 г. за определяне на техническите спецификации на системата за изобразяване на електронни карти и информация за корабоплаването по вътрешните водни пътища (ECDIS за вътрешните водни пътища) в съответствие с Директива 2005/44/ЕО на Европейския парламент и на Съвета (ОВ L 258, 28.9.2013 г., стр. 1).“
 Член 2
 Текстовете на Регламент (ЕС) No 909/2013 и Директива 2013/49/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 9 април 2014 г., при условие че са внесени всички нотификации, предвидени в член 103, параграф 1 от Споразумението за ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 8 април 2014 година.
 За Съвместния комитет на ЕИП
 Председател
 Gianluca GRIPPA
 (1) ОВ L 258, 28.9.2013 г., стр. 1.
 (2) ОВ L 272, 12.10.2013 г., стр. 41.
 (3) Без отбелязани конституционни изисквания.


text:
 Важна правна забележка
 |
 21984A0609(04)
 Официален вестник n° L 154 , 09/06/1984 стр. 0043 - 0044 специално чешко издание глава 03 том 06 стр. 57 - 58 специално испанско издание глава 03 том 06 стр. 57 - 58 специално унгарско издание глава 03 том 06 стр. 57 - 58 специално литвийско издание глава 03 том 06 стр. 57 - 58 LV.ES глава 03 том 06 стр. 57 - 58 MT.ES глава 03 том 06 стр. 57 - 58 PL.ES глава 03 том 06 стр. 57 - 58 SK.ES глава 03 том 06 стр. 57 - 58 специално словенско издание глава 03 том 06 стр. 57 - 58
 19840609Размяна на писмавъв връзка с точка 2 от Споразумението под формата на размяна на писма между Европейската икономическа общност и Република Исландия относно търговията с овче и козе месоПисмо No 1Уважаеми господине,Във връзка със Споразумението между Република Исландия и Европейската икономическа общност относно търговията с овче и козе месо, подписано на 28 април 1981 г., и по-специално с проведените между двете страни обсъждания съгласно точка 12 от цитираното споразумение, имам честта да Ви информирам, че през срока на действие на посоченото споразумение правителството на Република Исландия ще продължи да гарантира търговията с исландски продукти в рамките на Общността да се осъществява, така че да се избегне всякаква промяна в тенденциите на традиционните търговски потоци към считаните за чувствителни определени пазарни зони.Компетентните органи на Република Исландия по-специално ще гарантират, че износът за Франция и Ирландия ще бъде ограничен за всяка година, както следва:- Франция — нула,- Ирландия — нула.Ще Ви бъда задължен, ако потвърдите получаването на настоящото писмо.Моля приемете моите най-дълбоки почитания.За правителството на Република ИсландияПисмо No 2Уважаеми господине,Имам честта да потвърдя получаването на Вашето писмо с днешна дата, в което пише следното:"Във връзка със Споразумението между Република Исландия и Европейската икономическа общност относно търговията с овче и козе месо, подписано на 28 април 1981 г., и по-специално с проведените между двете страни обсъждания съгласно точка 12 на цитираното споразумение, имам честта да Ви информирам, че през срока на действие на посоченото споразумение правителството на Република Исландия ще продължи да гарантира търговията с исландски продукти в рамките на Общността да се осъществява, така че да се избегне всякаква промяна в тенденциите на традиционния търговски поток към считаните за чувствителни определени пазарни зони.Компетентните органи на Република Исландия по-специално ще гарантират, че износът за Франция и Ирландия ще бъде ограничен за всяка година, както следва:- Франция — нула,- Ирландия — нула.Ще Ви бъда задължен, ако потвърдите получаването на настоящото писмо."Моля приемете моите най-дълбоки почитания.За Съвета на Европейските общности--------------------------------------------------


text:
 Важна правна забележка
 |
 21997D1023(07)
 Официален вестник n° L 290 , 23/10/1997 стр. 0031 - 0031 специално чешко издание глава 11 том 02 стр. 293 - 293 специално испанско издание глава 11 том 02 стр. 293 - 293 специално унгарско издание глава 11 том 02 стр. 293 - 293 специално литвийско издание глава 11 том 02 стр. 293 - 293 LV.ES глава 11 том 02 стр. 293 - 293 MT.ES глава 11 том 02 стр. 293 - 293 PL.ES глава 11 том 02 стр. 293 - 293 SK.ES глава 11 том 02 стр. 293 - 293 специално словенско издание глава 11 том 02 стр. 293 - 293
 Решение на Съвместния комитет на ЕИПNo 45/97от 10 юли 1997 годиназа изменение на Протокол 47 към Споразумението за ЕИП относно премахване на техническите пречки пред търговията с виноСЪВМЕСТНИЯТ КОМИТЕТ НА ЕИП,като взе предвид Споразумението за Европейско икономическо пространство, изменено с Протокола за адаптиране на Споразумението за Европейско икономическо пространство, по-нататък наричано "Споразумението", и по-специално член 98 от него,като има предвид, че Протокол 47 към споразумението беше изменен с Решение No 4/96 на Съвместния комитет на ЕИП [1];като има предвид, че Регламент (ЕО) No 693/96 на Комисията от 17 април 1996 г. за изменение за четвърти път на Регламент (ЕИО) No 586/93 за дерогиране от някои разпоредби по отношение на променливото киселинно съдържание на някои вина [2] предстои бъде включен в споразумението,РЕШИ:Член 1Добавя се следното тире в точка 41 (Регламент (ЕИО) No 586/93 на Комисията) в допълнение 1 към Протокол 47 от споразумението:- "— 396 R 0693: Регламент (ЕО) No 693/96 на Комисията от 17 април 1996 г. (ОВ L 97, 18.4.1996 г., стр. 17)."Член 2Текстовете на Регламент (ЕО) No 693/96 на Комисията на исландски и норвежки език, приложени към съответните езикови версии на настоящото решение, са автентични.Член 3Настоящото решение влиза в сила на 1 август 1997 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 10 юли 1997 година.За Съвместния комитет на ЕИППредседателE. Bull[1] ОВ L 102, 25.4.1996 г., стр. 45.[2] ОВ L 97, 18.4.1996 г., стр. 17.--------------------------------------------------


text:
 17.7.2010
 BG
 Официален вестник на Европейския съюз
 L 185/1
 Само оригиналните текстове на ИКЕ на ООН имат правно действие съгласно международното публично право. Статутът и датата на влизане в сила на настоящото правило следва да бъдат проверени в последната версия на документа на ИКЕ на ООН относно статута TRANS/WP.29/343, който е на разположение на адрес:
 http://www.unece.org/trans/main/wp29/wp29wgs/wp29gen/wp29fdocstts.html
 Правило No 28 на Икономическата комисия за Европа на Организацията на обединените нации (ИКЕ на ООН) — Единни предписания за одобрение на звукови предупредителни устройства и на моторни превозни средства по отношение на тяхната звукова сигнализация
 Включващо всички текстове в сила до:
 Допълнение 3 към първоначалната версия на правилото — дата на влизане в сила: 28 декември 2000 г.
 СЪДЪРЖАНИЕ
 ПРАВИЛО
 1.
 Обхват
 I. ЗВУКОВИ ПРЕДУПРЕДИТЕЛНИ УСТРОЙСТВА
 2.
 Определения
 3.
 Заявление за одобрение
 4.
 Маркировки
 5.
 Одобрение
 6.
 Изисквания
 7.
 Промяна на тип звуково предупредително устройство и разширение на одобрение
 8.
 Съответствие на производството
 9.
 Санкции при несъответствие на производството
 10.
 Прекратяване на производството
 II. ЗВУКОВА СИГНАЛИЗАЦИЯ НА МОТОРНИ ПРЕВОЗНИ СРЕДСТВА
 11.
 Определения
 12.
 Заявление за одобрение
 13.
 Одобрение
 14.
 Изисквания
 15.
 Промяна на тип превозно средство и разширение на одобрение
 16.
 Съответствие на производството
 17.
 Санкции при несъответствие на производството
 18.
 Наименования и адреси на техническите служби, отговарящи за провеждането на изпитвания за одобрение на типа, както и на административните отдели
 ПРИЛОЖЕНИЯ
 Приложение 1 —
 Съобщение относно одобрение (отказ или отмяна на одобрение, или окончателно прекратяване на производството, или разширение на одобрение) на тип звуково предупредително устройство за моторни превозни средства съгласно Правило No 28
 Приложение 2 —
 Съобщение относно одобрение (отказ или отмяна на одобрение, или окончателно прекратяване на производството, или разширение на одобрение) на тип превозно средство по отношение на звуковата сигнализация съгласно Правило No 28
 Приложение 3 —
 I.
 Оформление на маркировката за одобрение на звуково предупредително устройство
 II.
 Оформление на маркировката за одобрение на превозно средство по отношение на звуковата сигнализация
 1. ОБХВАТ
 Настоящото правило се прилага за:
 1.1.
 звукови предупредителни устройства (ЗПУ) (1), захранвани с постоянен или променлив ток или сгъстен въздух, предназначени да бъдат монтирани на моторни превозни средства от категории L3 дo L5, M и N, с изключение на мотопеди (категории L1 и L2) (2);
 1.2.
 звуковата сигнализация (3) на моторни превозни средства, с изключение на мотоциклети.
 I. ЗВУКОВИ ПРЕДУПРЕДИТЕЛНИ УСТРОЙСТВА
 2. ОПРЕДЕЛЕНИЯ
 За целите на настоящото правило под звукови предупредителни устройства (ЗПУ) от различни типове се разбира устройства, които съществено се различават едно от друго по отношение на характеристики като:
 2.1.
 търговско наименование или марка;
 2.2.
 принципи на действие;
 2.3
 тип електрическо захранване (постоянен или променлив ток);
 2.4.
 външна форма на корпуса;
 2.5.
 форма и размери на мембраната(ите);
 2.6.
 форма или вид на отвора(ите) за излъчване на звука;
 2.7.
 номинална честота или честоти на звука;
 2.8.
 номинално захранващо напрежение;
 2.9.
 за устройства, захранвани директно от външен източник на сгъстен въздух — номинално работно налягане;
 2.10.
 ЗПУ са предназначени основно за:
 2.10.1.
 мотоциклети с мощност, по-малка или равна на 7 kW (клас I);
 2.10.2.
 превозни средства от категории M и N и мотоциклети с мощност,


text:
по-голяма от 7 kW (клас II).
 3. ЗАЯВЛЕНИЕ ЗА ОДОБРЕНИЕ
 3.1.
 Заявлението за одобрение на тип звуково предупредително устройство се подава от титуляря на търговско наименование или марка или от негов надлежно упълномощен представител.
 3.2.
 То се придружава от следните документи в три екземпляра, съдържащи следните данни:
 3.2.1.
 описание на типа звуково предупредително устройство, като особено внимание е обърнато на точките, посочени в точка 2;
 3.2.2.
 чертеж, който показва, inter alia, предупредителното устройство в разрез;
 3.2.3.
 списък на компонентите, използвани при производството, надлежно определени, с посочване на използваните материали;
 3.2.4.
 подробни чертежи на всички компоненти, използвани при производството. Чертежите показват мястото, предназначено за номера на одобрението, спрямо окръжността на маркировката за одобрение.
 3.3.
 Освен това заявлението за одобрение се придружава от два образеца на типа предупредително устройство.
 3.4.
 Компетентният орган трябва да удостовери наличието на задоволителни мерки за осигуряване на ефективен контрол за съответствие на производството преди издаването на одобрение на типа.
 4. МАРКИРОВКИ
 4.1.
 На образците на звуковите предупредителни устройства, предоставени за одобрение, трябва да бъде нанесено търговското наименование или марка на производителя; тази маркировка трябва да бъде ясна, четлива и незаличима.
 4.2.
 На всеки образец трябва да има място с достатъчни размери за маркировката за одобрение. Това място се указва на чертежа, посочен в точка 3.2.2.
 5. ОДОБРЕНИЕ
 5.1.
 Ако образците, представени за одобрение, са в съответствие с разпоредбите от точки 6 и 7 по-долу, за съответния тип предупредително устройство се издава одобрение.
 5.2.
 На всеки одобрен тип се присвоява номер на одобрението. Първите му две цифри (понастоящем това са цифрите 00 за правилото в първоначалния му вид) указват серията от изменения, включваща най-новите основни технически изменения, направени по правилото към момента на издаване на одобрението. Една и съща страна по договора не може да присвоява същия номер на друг тип превозно средство.
 5.3.
 Един и същ номер на одобрение може да бъде присвоен на типове предупредителни устройства, които се различават само по отношение на номиналното напрежение, номиналната честота или честоти или, за устройствата, споменати в точка 2.8 по-горе, номиналното работно налягане.
 5.4.
 Съобщение за одобрение, отказ, разширение, отмяна на одобрение или окончателно прекратяване на производството на тип предупредително устройство съгласно настоящото правило трябва да бъде изпратено на страните по Спогодбата, прилагащи настоящото правило, чрез формуляр, съответстващ на образеца от приложение 1 към настоящото правило, и чрез (предоставени от заявителя на одобрение) чертежи във формат, който не надхвърля A4 (210 × 297 mm), или сгънати до този формат и в мащаб 1:1.
 5.5.
 На всяко звуково предупредително устройство, което съответства на тип, одобрен по настоящото правило, на видно и леснодостъпно място, указано във формуляра за одобрение, се нанася маркировка за международно одобрение, която се състои от:
 5.5.1.
 оградена с окръжност буква „E“, следвана от отличителния номер на държавата, която е издала одобрението (4);
 5.5.2.
 номер на одобрение;
 5.5.3.
 допълнително обозначение под формата на римски цифри, което показва класа, към който ЗПУ принадлежи.
 5.6.
 Маркировката за одобрение и допълнителното обозначение трябва да бъдат ясни, четливи и незаличими.
 5.7.
 В приложение 3, раздел 1 към настоящото правило е даден пример


text:
за оформлението на знака за одобрение.
 6. ИЗИСКВАНИЯ
 6.1. Общи изисквания
 6.1.1.
 Звуковото предупредително устройство издава постоянен и монотонен звук; неговият спектър от звукови честоти не трябва да се изменя значително по време на работа.
 За захранваните с променлив ток предупредителни устройства това изискване се прилага при постоянна честота на въртене на генератора в рамките на обхвата, определен в точка 6.2.3.2.
 6.1.2.
 Предупредителното устройство трябва да има акустични характеристики (спектрално разпределение на звуковата енергия, ниво на звуковото налягане) и механични характеристики, които му позволяват да премине следните изпитвания в указаната последователност.
 6.2. Измерване на звуковите характеристики
 6.2.1.
 Предупредителното устройство, за предпочитане, се изпитва в безехова среда.
 Като алтернативен вариант то може да се изпитва в полубезехова камера или на открито пространство (5). В този случай се вземат мерки, за да се избегнат отраженията от повърхността на зоната на измервания (например чрез поставяне на редица звукопоглъщащи екрани). Трябва да се провери дали в полусфера с радиус не по-малък от 5 m сферичната разходимост до максималната измервана честота не е по-голяма от 1 dB, по-специално в посоката на измерването и на височината на устройството и на микрофона.
 Нивото на околния шум трябва да бъде поне 10 dB по-ниско от измерваното ниво на звуковото налягане.
 Изпитваното устройство и микрофонът трябва да са разположени на еднаква височина. Височината трябва да бъде между 1,15 и 1,25 m. Оста на максимална чувствителност на микрофона трябва да съвпада с посоката на максималното ниво на звука от устройството.
 Микрофонът трябва да е разположен така, че неговата мембрана да е на разстояние 2 ± 0,01 m от равнината на отвора на звука на устройството. В случай на устройства с няколко отвора разстоянието трябва да бъде определено спрямо равнината на най-близкия до микрофона отвор.
 6.2.2.
 Нивата на звуковото налягане се измерват с помощта на прецизен шумомер от клас 1, отговарящ на изискванията на Публикация No 651 на IEC, първо издание (1979 г.). Всички измервания трябва да се извършват с използване на времеконстантата „F“. Измерванията на общото ниво на звуково налягане трябва да се извършват при използване на честотна характеристика от вида на крива А. Спектърът на излъчвания звук трябва да се анализира с прилагането на преобразованието на Фурие за акустичния сигнал. Като алтернативен вариант могат да се използват терцоктавни филтри, които отговарят на изискванията на Публикация No 225 на IEC, първо издание (1966 г.):
 в този случай нивото на звуковото налягане в октавата със средна честота 2 500 Hz се определя чрез сумирането на средноквадратичните стойности на звуковото налягане в терцоктавните ленти със средни честоти 2 000, 2 500 и 3 150 Hz.
 Във всички случаи за контролен метод се счита само преобразуванието на Фурие.
 6.2.3.
 ЗПУ се захранва, според конкретния случай, с едно от следните изпитвателни напрежения:
 6.2.3.1
 в случай на ЗПУ, захранвани с постоянен ток, при напрежение, измерено на изхода на захранващия източник, равно на 13/12 от номиналното напрежение;
 6.2.3.2
 в случай на ЗПУ, захранвани с променлив ток, захранването се извършва от електрически генератор от типа, който обикновено се използва с този тип ЗПУ. Акустичните характеристики на това


text:
ЗПУ се записват при честота на въртене на генератора, съответстваща на 50 %, 75 % и 100 % от максималната честота на въртене, указана от производителя на генератора за непрекъснат режим на работа. По време на изпитването към електрическия генератор не се свързва никакъв друг електрически товар. Изпитването на издръжливост, описано в точка 6.3, се провежда при честота на въртене, указана от производителя на оборудването и избрана в горепосочения обхват.
 6.2.4.
 Ако при изпитването на ЗПУ, захранвано с постоянен ток, се използва токоизправител, променливата съставна на напрежението, измерена на неговите клеми, когато предупреждаващите устройства работят, не трябва да бъде с размах, по-голям от 0,1 V.
 6.2.5.
 При ЗПУ, захранвани с постоянен ток, съпротивлението на свързващите проводници, изразено в омове, включително клемите и контактите, трябва да е възможно най-близко до (0,10/12) × номиналното напрежение във волтове.
 6.2.6.
 Предупредителното устройство трябва да се монтира посредством оборудването, указано от производителя, на опора, чиято маса е поне десет пъти по-голяма от тази на изпитваното устройство и e не по-малка от 30 kg. Освен това опората трябва да бъде поставена така, че отраженията на звука от стените ѝ и собствените ѝ вибрации да оказват пренебрежимо влияние на резултатите от измерването.
 6.2.7.
 При горепосочените условия, нивото на звуковото налягане, измерено по крива А, не трябва да надвишава следните стойности:
 а)
 115 dB(A) за ЗПУ, предназначени основно за мотоциклети с мощност, по-малка или равна на 7 kW;
 б)
 118 dB(A) за ЗПУ, предназначени основно за превозни средства от категории M и N и за мотоциклети с мощност, по-голяма от 7 kW.
 6.2.7.1
 Освен това нивото на звуковото налягане в честотния обхват от 1 800 до 3 550 Hz трябва да бъде по-голямо от нивото на всяка съставка с честота над 3 550 Hz и във всеки случай да е по-голямо или равно на:
 а)
 95 dB(A) за ЗПУ, предназначени основно за мотоциклети с мощност, по-малка или равна на 7 kW;
 б)
 105 dB(A) за ЗПУ, предназначени основно за превозни средства от категории M и N и за мотоциклети с мощност, по-голяма от 7 kW.
 6.2.7.2
 ЗПУ, които отговарят на изискванията за звуковите характеристики, посочени в буква б), могат да се използват на превозни средства, посочени в буква a).
 6.2.8.
 На указаните по-горе изисквания трябва да отговаря и устройство, подложено на изпитването за издръжливост, посочено в точка 6.3 по-долу, като захранващото напрежение се изменя между 115 % и 95 % от неговата номинална стойност за ЗПУ, захранвани с постоянен ток, а за ЗПУ, захранвани с променлив ток — между 50 % и 100 % от максималната честота на въртене на генератора, указана от производителя на генератора за непрекъснат режим на работа.
 6.2.9.
 Времето между момента на задействането на устройство и момента, в който звукът му достига минималната стойност, предписана в точка 6.2.7 по-горе, не трябва да превишава 0,2 секунди, измерено при температура на околната среда 20 ± 5 °C. Това изискване е приложимо, inter alia, за пневматични или електропневматични предупредителни устройства.
 6.2.10.
 Пневматичните или електропневматичните предупредителни устройства, които работят при условията на захранване, установени от производителите, следва да


text:
удовлетворяват същите акустични изисквания като предписаните за звуковите предупредителни устройства с електрическо действие.
 6.2.11.
 При устройства с няколко излъчвани тона, при които излъчвателят на всеки тон има възможност да функционира независимо, минималните определени по-горе стойности трябва да се получат, когато всеки от съставните излъчватели работи самостоятелно. Когато съставните излъчватели работят едновременно, не трябва да се превишава максималната стойност на общото ниво на звука.
 6.3. Изпитване за издръжливост
 6.3.1.
 ЗПУ се захранва с ток с номинално напрежение и съпротивление на свързващите проводници, определени в точки 6.2.3—6.2.5 по-горе, и се задейства съответно:
 10 000 цикъла за ЗПУ, предназначени основно за мотоциклети с мощност, по-малка или равна на 7 kW;
 50 000 цикъла за ЗПУ, предназначени основно за превозни средства от категории M и N и мотоциклети с мощност, по-голяма от 7 kW, като всеки цикъл продължава една секунда, последвана от интервал от 4 секунди. По време на изпитването ЗПУ се охлажда с въздушен поток със скорост приблизително 10 m/s.
 6.3.2.
 Ако изпитванията се провеждат в безехова камера, тя трябва да бъде достатъчно голяма, за да осигури нормално разсейване на топлината, отделена от предупредителното устройство по време на изпитването.
 6.3.3.
 Температурата на околната среда в помещението за изпитвания трябва да бъде между + 15 и + 30 °C.
 6.3.4.
 Ако, след като ЗПУ е работило половината от предписания брой цикли, характеристиките на нивото на звука се различават спрямо тези отпреди началото на изпитването, то ЗПУ може да се регулира. След като е работило предписания брой цикли и след евентуално допълнително регулиране, ЗПУ трябва да премине описаното в точка 6.2 по-горе изпитване.
 6.3.5.
 Предупредителните устройства с електропневматично действие може да се смазват с масло, препоръчано от производителя, на всеки 10 000 цикъла работа.
 7. ПРОМЯНА НА ТИП ЗВУКОВО ПРЕДУПРЕДИТЕЛНО УСТРОЙСТВО И РАЗШИРЕНИЕ НА ОДОБРЕНИЕ
 7.1.
 Административният отдел, издал одобрение на типа звуково предупредително устройство, се уведомява за всяка промяна на типа звуково предупредително устройство. Тогава отделът може:
 7.1.1.
 да прецени, че е малко вероятно направените промени да оказват съществено неблагоприятно въздействие, или
 7.1.2.
 да изиска допълнителен протокол от изпитване от техническата служба, отговаряща за провеждане на изпитванията.
 7.2.
 Страните по Спогодбата, прилагащи настоящото правило, биват уведомявани за всяко потвърждение, разширение или отказ на одобрение съгласно процедурата, определена в точка 5.4.
 7.3.
 Компетентният орган, който издава разширението на одобрението, присвоява сериен номер на всеки формуляр за съобщение, изготвян за това разширение.
 8. СЪОТВЕТСТВИЕ НА ПРОИЗВОДСТВОТО
 Процедурите за съответствие на производството трябва да съответстват на определените в Спогодбата, допълнение 2 (E/ECE/324-E/ECE/TRANS/505/Rev.2), като се спазват следните изисквания:
 8.1.
 Всяко ЗПУ, одобрено по настоящото правило, трябва да бъде произведено така, че да съответства на одобрения тип, като отговаря на изискванията, посочени в точка 6 по-горе.
 8.2.
 Органът, издал одобрението на типа, може по всяко време да проверява методите за контрол на съответствието, прилагани във всяко производствено съоръжение. Нормалната честота на тези проверки е веднъж на две години.
 8.3.
 Титулярят на одобрението трябва по-специално:
 8.3.1.
 да осигури наличието на процедури за ефективен контрол на качеството на продуктите;
 8.3.2.
 да има достъп до контролното оборудване, необходимо за проверка на съответствието


text:
на всеки одобрен тип;
 8.3.3.
 да гарантира, че резултатите от изпитванията се записват и че приложените документи остават на разположение в продължение на срок, който се определя съвместно с административната служба;
 8.3.4.
 да анализира резултатите от всеки вид изпитване с цел удостоверяване и осигуряване на стабилни характеристики на продуктите с отчитане на отклоненията, допустими в условията на промишленото производство;
 8.3.5.
 да осигури извършването на достатъчен брой проверки за всеки тип ЗПУ, за да се гарантира, че произвежданите ЗПУ съответстват на спецификациите, дадени за ЗПУ, предоставено за одобрение на типа;
 8.3.6.
 да гарантира, че всяко вземане на образци, представляващи доказателство за несъответствие със съответния тип изпитване, ще доведе до ново вземане на образци и провеждане на ново изпитване. Предприемат се всички необходими стъпки, за да се възстанови съответствието на въпросното производство.
 8.4.
 Компетентният орган, издал одобрението на типа, може по всяко време да проверява методите за контрол на съответствието, прилагани във всяко производствено съоръжение.
 8.4.1.
 При всяка проверка на проверяващия инспектор се представят протоколите от изпитванията и документацията за следене на производството.
 8.4.2.
 Инспекторът може да подбира произволно образци за изпитване в лабораторията на производителя. Минималният брой образци може да се определя според резултатите от собствената проверки на производителя.
 8.4.3.
 Когато нивото на качеството изглежда незадоволително или когато е необходимо да се провери валидността на изпитванията, проведени в приложение на точка 8.4.2 по-горе, инспекторът избира образци, които да се изпратят на техническата служба, провела изпитванията за одобрение на типа, като използва критериите от приложение 9.
 8.4.4.
 Компетентният орган може да проведе всяко от изпитванията, предписани в настоящото правило.
 8.4.5.
 Нормалната честота на инспекциите, одобрени от компетентния орган, трябва да бъде веднъж на година. В случай че при някоя от проверките са констатирани незадоволителни резултати, компетентният орган гарантира вземането на всички необходими мерки за възможно най-бързото възстановяване на съответствието на производството.
 9. САНКЦИИ ПРИ НЕСЪОТВЕСТВИЕ НА ПРОИЗВОДСТВОТО
 9.1.
 Одобрението на типа, издадено за тип звуково предупредително устройство съгласно настоящото правило, може да бъде отнето, ако не са спазени условията, описани в точка 8.1, или ако звуковото предупредително устройство не премине успешно проверките, посочени в точка 8.2 по-горе.
 9.2.
 Ако страна по Спогодбата, прилагаща настоящото правило, отмени издадено преди това от нея одобрение, тя уведомява незабавно останалите страни по договора, прилагащи настоящото правило, посредством копие на формуляра за одобрение с нанесена най-долу, изписана с едър шрифт, подписана и датирана забележка: „ОТМЕНЕНО ОДОБРЕНИЕ“.
 10. ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО
 Ако титулярят на одобрение, издадено съгласно настоящото правило, прекрати производството на одобрен тип звукова сигнализация, той уведомява за това органа, издал одобрението, който при получаването на съобщението на свой ред уведомява за това останалите страни по Спогодбата, прилагащи настоящото правило, посредством копие на формуляра за одобрение с нанесена най-долу, изписана с едър шрифт, подписана и датирана забележка: „ПРЕКРАТЕНО ПРОИЗВОДСТВО“.
 II. ЗВУКОВА СИГНАЛИЗАЦИЯ НА МОТОРНИ ПРЕВОЗНИ СРЕДСТВА
 11. ОПРЕДЕЛЕНИЯ
 За целите на настоящото правило:
 11.1.
 „Одобрение на моторно превозно средство“ се разбира като одобрение на тип превозно средство по отношение на неговата звукова сигнализация.
 11.2.
 „Тип превозно средство“ се разбира като превозни средства, които не се различават


text:
съществено по отношение на такива основни характеристики като:
 11.2.1.
 броя и типа(овете) предупредителни устройства, монтирани върху превозното средство;
 11.2.2.
 монтажната арматура на предупредителните устройства към превозните средства;
 11.2.3.
 разположението на предупредителните устройства върху превозното средство;
 11.2.4.
 коравината на частите от конструкцията, към които е(са) монтирано(и) предупредителното(ите) устройство(а);
 11.2.5.
 формата и материалите на предната част на каросерията на превозното средство, които могат да повлияят на нивото на звуковото налягане, излъчвано от предупредителното(ите) устройство(а), или да послужат като екран.
 12. ЗАЯВЛЕНИЕ ЗА ОДОБРЕНИЕ
 12.1.
 Заявлението за одобрение на тип превозно средство по отношение на неговата звукова сигнализация се подава от производителя на превозното средство или от негов надлежно упълномощен представител.
 12.2.
 То се придружава от следните документи, изготвени в три екземпляра и от следните сведения:
 12.2.1.
 описание на типа превозно средство по отношение на елементите, изброени в точка 11.2 по-горе;
 12.2.2.
 списък на елементите, необходими за идентифицирането на предупредителното(ите) устройство(а), които могат да се монтират в превозното средство;
 12.2.3.
 чертежи, указващи разположението на предупредителното(ите) устройство(а) и монтажната му(им) арматура в превозното средство.
 12.3.
 На техническата служба, отговаряща за провеждането на изпитванията за одобрение, се предоставя превозно средство, представително за подлежащия на одобрение тип превозно средство.
 13. ОДОБРЕНИЕ
 13.1.
 Ако типът превозно средство, представен за одобрение съгласно настоящото правило, отговаря на изискванията на точки 14 и 15 по-долу, за съответния тип превозно средство се издава одобрение.
 13.2.
 На всеки одобрен тип се присвоява номер на одобрението. Първите му две цифри (понастоящем това са цифрите 00 за правилото в първоначалния му вид) указват серията от изменения, включваща най-новите основни технически изменения, направени по правилото към момента на издаване на одобрението. Една и съща страна по договора не може да присвоява същия номер на друг тип превозно средство.
 13.3.
 Съобщение за одобрение, отказ, разширение, отмяна на одобрение или окончателно прекратяване на производството на тип превозно средство съгласно настоящото правило трябва да бъде изпратено на страните по Спогодбата, прилагащи настоящото правило, чрез формуляр, съответстващ на образеца от приложение 2 към настоящото правило, и чрез (предоставени от заявителя на одобрение) чертежи във формат, който не надхвърля A4 (210 × 297 mm), или сгънати до този формат и в подходящ мащаб.
 13.4.
 На всяко превозно средство, което съответства на тип превозно средство, одобрен по настоящото правило, на видно и леснодостъпно място, указано във формуляра за одобрение, се нанася маркировка за международно одобрение, която се състои от:
 13.4.1.
 оградена с окръжност буква „E“, следвана от отличителния номер на държавата, която е издала одобрението;
 13.4.2.
 номера на настоящото правило, поставен отдясно на окръжността, посочена в точка 13.4.1.
 13.5.
 Ако превозното средство съответства на тип превозно средство, одобрен по друго(и) правило(а), приложено(и) към Спогодбата, в държавата, издала одобрението съгласно настоящото правило, не е необходимо да се повтаря символът, посочен в точка 13.4; в този случай допълнителните номера и символи на всички правила, по които е издадено одобрение в държавата, издала одобрението съгласно настоящото правило, се поставят във вертикални колони отдясно на символа, посочен в точка 13.4.
 13.6.
 Маркировката за одобрение трябва да бъде ясна, четлива и незаличима.
 13.7.
 Знакът за одобрение


text:
се поставя близо до или върху табелката с данни на превозното средство.
 13.8.
 Приложение 3, раздел II към настоящото правило дава примери за оформлението на маркировка за одобрение.
 13.9.
 Компетентният орган трябва да удостовери наличието на задоволителни мерки за осигуряване на ефективен контрол за съответствие на производството преди издаването на одобрение на типа.
 14. ИЗИСКВАНИЯ
 Превозното средство трябва да съответства на следните изисквания:
 14.1.
 Звуковото(ите) предупредително(и) устройство(а) (или система), монтирано(и) върху превозното средство, трябва да бъде(ат) от тип, одобрен съгласно настоящото правило.
 Звукови предупредителни устройства от клас II, одобрени съгласно настоящото правило в първоначалния му вид и поради това несъдържащи обозначението II в маркировката за одобрение, може да продължат да бъдат монтирани в типове превозни средства, предоставени за одобрение съгласно настоящото правило.
 14.2.
 Изпитвателното напрежение трябва да бъде определеното в точка 6.2.3 от правилото.
 14.3.
 Измерванията на звуковото налягане трябва да се правят при условията, определени в точка 6.2.2 от настоящото правило.
 14.4.
 Измереното по крива А ниво на звуковото налягане, създавано от устройството, монтирано върху превозното средство, трябва да се измери на разстояние 7 m пред превозното средство, което е разположено на открита площадка с възможно най-гладка повърхност и спрян двигател, ако устройството се захранва с постоянен ток.
 14.5.
 Микрофонът на измервателния уред трябва да бъде поставен приблизително в средата на надлъжната равнина на превозното средство.
 14.6.
 Нивото на звуковото налягане на околния шум и шума на вятъра трябва да бъде най-малко 10 dB (A) под нивото на звука, който се измерва.
 14.7.
 Максималното ниво на звуковото налягане се измерва в рамките на 0,5 m и 1,5 m над земната повърхност.
 14.8.
 Измервано при условията, определени в точки 14.2—14.7, максималното ниво на звуковото налягане (14.7) на изпитваната звукова сигнализация е най-малко:
 а)
 равно на 83 dB(A) и не повече от 112 dB(A) за сигнализация на мотоциклети с мощност, по-малка или равна на 7 kW;
 б)
 равно на 93 dB(A) и повече от 112 dB(A) за сигнализация на превозни средства категории M и N и мотоциклети с мощност, по-голяма от 7 kW.
 15. ПРОМЯНА НА ТИП ПРЕВОЗНО СРЕДСТВО И РАЗШИРЕНИЕ НА ОДОБРЕНИЕ
 15.1.
 Административният отдел, издал одобрение на типа превозно средство, се уведомява за всяка промяна на типа превозно средство. Тогава отделът може:
 15.1.1.
 да прецени, че е малко вероятно направените промени да оказват съществено неблагоприятно въздействие и че при всички положения превозното средство продължава да отговаря на изискванията; или
 15.1.2.
 да изиска допълнителен протокол от изпитване от техническата служба, отговаряща за провеждане на изпитванията.
 15.2.
 Съобщение за потвърждение на одобрението, в което се посочват промените, или отказ на одобрение трябва да бъде изпратено на страните по Спогодбата, прилагащи настоящото правило, съгласно процедурата, посочена в точка 13.3 по-горе.
 15.3.
 Компетентният орган, който издава разширението на одобрението, присвоява сериен номер на всеки формуляр за съобщение, изготвян за това разширение.
 16. СЪОТВЕТСТВИЕ НА ПРОИЗВОДСТВОТО
 Процедурите за съответствие на производството трябва да съответстват на определените в Спогодбата, допълнение 2 (E/ECE/324-E/ECE/TRANS/505/Rev.2), като се спазват следните изисквания:
 16.1.
 Всяко превозно средство, одобрено по настоящото правило, трябва да бъде произведено така, че да съответства на одобрения


text:
тип, като отговаря на изискванията, посочени в точка 14 по-горе.
 16.2.
 Органът, издал одобрението на типа, може по всяко време да проверява методите за контрол на съответствието, прилагани във всяко производствено съоръжение. Нормалната честота на тези проверки е веднъж на две години.
 16.3.
 Титулярят на одобрението трябва по-специално:
 16.3.1
 да осигури наличието на процедури за ефективен контрол на качеството на превозните средства по отношение на всички аспекти относно спазването на изискванията, изложени в точка 14 по-горе;
 16.3.2.
 да осигури извършването на достатъчен брой проверки за всеки тип превозно средство по отношение на броя и типа ЗПУ, за да се гарантира, че всички произвеждани превозни средства съответстват на спецификациите, дадени за превозното средство, предоставено за одобрение на типа;
 16.3.3.
 да гарантира, че ако при проверките, извършени съгласно точка 15.3.2 по-горе, се установи наличие на данни за несъответствие на едно или повече превозни средства с изискванията, изложени в точка 13, се вземат всички необходими мерки за възстановяване на съответствието на съответното производство.
 16.4.
 Компетентният орган, издал одобрението на типа, може по всяко време да проверява методите за контрол на съответствието, прилагани във всяко производствено съоръжение. Органът може също да извършва проверки на случаен принцип на серийно произвеждани превозни средства по отношение на изискванията, изложени в точка 14 по-горе.
 16.5.
 При установяване на незадоволителни резултати от проверките съгласно точка 16.4 по-горе компетентният орган гарантира вземането на всички необходими мерки за възможно най-бързото възстановяване на съответствието на производството.
 17. САНКЦИИ ПРИ НЕСЪОТВЕТСТВИЕ НА ПРОИЗВОДСТВОТО
 17.1.
 Одобрението, издадено по отношение на тип превозно средство съгласно настоящото правило, може да бъде отменено, ако не е спазено изискването, заложено в точка 16.1 по-горе, или превозното средство не премине успешно проверките, посочени в точка 16.2 по-горе.
 17.2.
 Ако страна по Спогодбата, прилагаща настоящото правило, отмени издадено преди това от нея одобрение, тя уведомява незабавно останалите страни по договора, прилагащи настоящото правило, посредством копие на формуляра за одобрение с нанесена най-долу, изписана с едър шрифт, подписана и датирана забележка: „ОТМЕНЕНО ОДОБРЕНИЕ“.
 18. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВАРЯЩИ ЗА ПРОВЕЖДАНЕТО НА ИЗПИТВАНИЯ ЗА ОДОБРЕНИЕ НА ТИПА, КАКТО И НА АДМИНИСТРАТИВНИТЕ ОТДЕЛИ
 Страните по Спогодбата, прилагащи настоящото правило, съобщават на секретариата на ООН наименованията и адресите на техническите служби, отговарящи за изпитванията за одобрение, и на административните отдели, издаващи одобрение и на които се изпращат формулярите, удостоверяващи одобрение, разширение, отказ или отмяна на одобрение, издадени в други държави.
 (1) ЗПУ, което се състои от няколко изхода за звука, задействани от един източник, се смята за едно ЗПУ.
 (2) Както е определено в Консолидираната резолюция (R.E.3).
 (3) ЗПУ, което се състои от няколко елемента, всеки от които излъчва звуков сигнал и които действат заедно чрез задействане на един орган за управление, се смята за звукова предупредителна система.
 (4) 1 — Германия, 2 — Франция, 3 — Италия, 4 — Нидерландия, 5 — Швеция, 6 — Белгия, 7 — Унгария, 8 — Чешката република, 9 — Испания, 10 — Сърбия, 11 — Обединеното кралство, 12 — Австрия, 13 — Люксембург, 14 — Швейцария, 15 (не е присвоен), 16 — Норвегия, 17